Here is a page extracted from Wikipedia that may contain CSS, HTML, and a lot of unformatted text.

Title: ايزابيل سارلى
Content: ايزابيل سارلى (Isabel Sarli) (9 يوليه 1929 - 25 يونيه 2019) ممثلة بورنوجرافية أرجنتينية ، اسمها بالكامل هيلدا إيزابيل جوريندو سارلى (Hilda Isabel Gorrindo Sarli) و أسرتها من اصول اسبانية وايطالية .

نشأتها 

اتولدت ايزابيل سارلى يوم 9 يوليه 1929 فى مدينة كونكورديا, انترى ريوس فى الارجنتين .

فوزها بلقب ملكة جمال الارجنتين 

ايزابيل سارلى  كسبت  بلقب Miss Argentina (ملكة جمال الارجنتين) سنة 1955 واترشحت بعدها لمسابقة ملكه جمال الكون سنة 1955 وخرجت من الدور نصف النهائى للمسابقة ، وتم تكريمها من الراحل خوان بيرون (Juan Peron) رئيس جمهورية الارجنتين وقتها .

حياتها الفنية 

فى سنة 1955 اتعرفت ايزابيل سارلى على مكتشفها الممثل والمخرج البورنوجرافى الراحل ارماندو بو (Armando Bo) وبسرعة نشأت بينهم قصة حب نتج عنها جوازهم فى سنة 1956 ، وبعدها على طول دخلت عن طريقه فى مجال البورنوجرافيا اللى كونوا فيه ثنائى ناجح مع بعض ومثلوا افلام بورنوجرافية كتيرة من إخراجه كان اهمهم El Trueno entre las hojas و La Burrerita de Ypacari و La Diosa impura و La Leona و Fuego و Fiebre و Carne . و كانت الافلام دى منها اللى اتصور فى الارجنتين ومنها اللى اتصور فى البرازيل و اوروجواى و باراجواى و ڤينيزويلا ، لغاية لما بقوا هما الاتنين من اشهر النجوم على مستوى قارة امريكا الجنوبيه كلها .

اعتزالها 
فى يوم 8 اكتوبر 1981 مات الممثل ارماندو بو (Armando Bo) جوز ايزابيل سارلى ورفيق حياتها العائلية والفنية ، وبسبب حزنها على فراقه اعلنت ايزابيل سارلى اعتزالها للتمثيل . لكن رجعت للتمثيل مرة تانية فى سنة 1996 من فى فيلم La dama regresa .

تكريمها 

فى يوم 12 اكتوبر 2012 قررت السيدة كريستينا فرنانديز دى كيرشنر (Cristina Fernandez de Kirchner) رئيسة جمهورية الارجنتين فى الوقت ده تكريم ايزابيل سارلى بمنحها لقب : سفيرة الأرجنتين للثقافة الشعبية (Argentine Ambassador of Popular Culture) .

وفاتها 
فى يوم 25 يونيه 2019 ماتت ايزابيل سارلى فى بيتها فى بوينوس ايريس عاصمة الارجنتين .

مصادر

لينكات برانيه 
 
 

ممثلات بورنوجرافيات
موديلات عريانة
ممثلات شبقيات
ملكات جمال
ارجنتينيين اسبان
ارجنتينيين طليان
ممثلات بورنوجرافيات أرجنتينيات